b'\n_START_ARTICLE_\nSuomen Taiteilijat (yhdistys)\n_START_PARAGRAPH_\nSuomen Taiteilijat on vuonna 1968 perustettu taideyhdistys. Esitt\xc3\xa4v\xc3\xa4\xc3\xa4 kuvataidetta vaalivaan yhdistykseen kuuluu noin 250 taiteen harrastajaa ja tekij\xc3\xa4\xc3\xa4._NEWLINE_Yhdistys sai alkunsa 1960-luvulla tilanteessa, jossa uudet taidesuuntaukset alkoivat saada sijaa Suomessakin. Nykytaidetta oudoksuttiin ep\xc3\xa4taiteena, n\xc3\xa4yttelyiss\xc3\xa4 oli esimerkiksi esinetaidetta. Yhdistyksen puuhamiehet pelk\xc3\xa4siv\xc3\xa4t perinteisen taiteen kaipaavan tukea. Suomen Taiteilijat perustettiin puolustamaan figuratiivista taidetta, joskin n\xc3\xa4yttelyiss\xc3\xa4 on nykyisin my\xc3\xb6s ei-esitt\xc3\xa4vi\xc3\xa4 teoksia._NEWLINE_Yhdistys j\xc3\xa4rjest\xc3\xa4\xc3\xa4 j\xc3\xa4senilleen n\xc3\xa4yttelyit\xc3\xa4, kursseja, opintomatkoja ja muuta virikett\xc3\xa4. Joka viides vuosi julkaistaan j\xc3\xa4senten omakustanteinen matrikkeli, josta j\xc3\xa4senet voivat ostaa tilaa.  Kaapelitehtaalla Helsingiss\xc3\xa4 on yhdistyksen toimitila ja n\xc3\xa4yttelytila Galleria Aapeli.'